Source: http://blog.eisionline.org/tag/martin-husovec/page/2/
Timestamp: 2018-04-19 19:17:07+00:00

Document:
Označkované: Martin Husovec RSS Prepnúť vlákna komentárov | Klávesové skratky
Martin Husovec 10:39 pm dňa March 31, 2014	Trvalý odkaz | Odpovedať
Značky: apology, Martin Husovec, media law, press law
Historické 54 stranové ospravedlnenie
Médiámi prebehla zaujímavá správa. SME.sk píše
Martin Husovec 6:20 am dňa March 24, 2014	Trvalý odkaz | Odpovedať
Značky: info, Martin Husovec
Nový právnický portál
Náš kamarát a dobrovoľník EISi Tomáš Čentík nám píše
Značky: .cz ( 5 ), domain name transfer ( 4 ), domain names ( 11 ), Martin Husovec
Martin Husovec 10:14 am dňa February 18, 2014	Trvalý odkaz | Odpovedať
Značky: ADR, domain names ( 11 ), Martin Husovec
NSČR odmietol českú konštrukciu doménovej arbitráže
Pred koncom nového roka rozhodol Najvyšší súd ČR vo veci Suzuki Motor, sp. zn. 23 Cdo 3895/2011, ktorá sa týka platnosti rozhodcovskej zmluvy pred HKAKČR. Na rozhodnutie upozornil Milan Kvasnica na portáli Lexfórum.cz.
Martin Husovec 5:29 pm dňa January 16, 2014	Trvalý odkaz | Odpovedať
Značky: job offers ( 9 ), Martin Husovec
Hľadá sa vedecký pracovník pre Law & Economics
Od nášho známeho Libora Dušeka prichádza veľmi unikátna ponuka na česko-slovenské pomery. Hľadá sa vedecký pracovník, ktorý sa bude venovať L&E. Nižšie celé znenie:
Martin Husovec 7:25 am dňa October 6, 2013	Trvalý odkaz | Odpovedať
Značky: copyright ( 32 ), database right, Martin Husovec, screen scraping
Ako môže chrániť rádio svoj dopravný servis?
Zaujímavý prípad reportuje SME.sk. Dopravný servis Rádia Expres nachytal konkurenčný Stella servis, ako bez povolenia používa jeho informácie. Dôkaz nahral na video a zverejnil na internete. Chcú ho použiť ako dôkaz na súde. Podľa SME.sk
Expres vo svojej internetovej aplikácii s dopravným servisom zverejnil tri vymyslené udalosti. Prvou bol policajný radar v Závadke, pričom nespresnili v ktorej, keďže obcí s týmto názvom je viac. Na ceste zo Svitu do Popradu zaznačili odstavený kamión v neprehľadnej zákrute, hoci ide o rovnú cestu. Napokon si vymysleli dopravnú nehodu na ceste R1 pri Nitre. Vo vysielaní o týchto udalostiach rádio neinformovalo, aby sa konkurencia nemohla brániť, že jej volali šoféri, ktorí to počuli. Stella servis informácie prebral do štvrť hodiny a vzápätí ich vysielali rádiá, ktoré mu za služby platia. „Nevidíme dôvod, aby niekto žil z našich správ. Oni to takto robia už dlhé roky,“ hovorí riaditeľka Expresu Eva Babitzová. Dodala, že firmu na problém už upozorňovali. Teraz prípad odovzdali právnikom, ktorí by ho mali riešiť súdnou cestou.
Zdá sa teda, že Stella scrapovala databázu konkurencie, ktorú následne využívala vo svoj prospech. Šetrila tým na nákladoch, ktoré by musela inak vynaložiť v súvislosti získavaním týchto informácií od motoristov a iných osôb. Prípad je krásnym prípadom na porušenie práva k neautorskej databáze, prípadne na ťaženie z cudzieho úsilia podľa § 44 a nasl. ObchZ (reflekcia § 48 ObchZ). Ide o podobný prípad, ako keď Slovenský hydrometeorologický ústav na webe zámerne pozmenil niektoré namerané teploty a konkurencia si údaje osvojila. Tento spor ale neskončil vtedy na súde.
Podľa vyjadrenia Stella zrejme praktika nie je až tak skutkovo sporná.
Martin Husovec 1:24 pm dňa September 4, 2013	Trvalý odkaz | Odpovedať
Značky: copyright ( 32 ), Martin Husovec
Prešla novela AutZ
Keďže parlament podľa informácií HN včera prelomil čiatočné veto prezidenta k novele autorského zákona, zákon nadobudne účinnosť v pôvodnej podobe v akej prešiel tretím čítaním slovenským Parlamentom. A to je dobrá aj zlá správa.
Tá dobrá je, že po slobodné licencie budú mať na Slovensku konečne poriadny právny rámec. Hoci doteraz tieto licencie neboli vždy neplatné, alebo úplne neúčinné a to aj napriek právnej úprave [1], táto novela bola už len otázkou času. Jej neprijatie dokonca mohlo porušovať smernicu o elektronickom obchode (čl. 9 ods. 1). Okrem toho novela prináša aj ďalšie pozitívne zmeny.
Zlou správou je však na návrh Výboru pre kultúru vložené ustanovenie o možnosti žiadať dvojnásobok licenčnej odmeny pri akomkoľvek porušení autorského práva:
„28. V § 56 sa odsek 1 dopĺňa písmenom g), ktoré znie: „g) vydania bezdôvodného obohatenia vo výške dvojnásobku odmeny, ktorá je obvyklá za získanie licencie pri obdobných zmluvných podmienkach v čase neoprávneného zásahu do tohto práva.“.“.
V prvom rade preto, že prenáša ťažisko z zodpovednosti za škodu na bezdôvodné obohatenie, pričom vytesňuje zodpovednosť za škodu z aplikácie. V druhom rade preto, že so sebou prináša radu problémov použitím iného mechanizmu ako napríklad spoločná zodpovednosť za bezdôvodné obohatenie (viď share-rapid.cz), a v neposlednom rade preto, že stíha aj nezavinené porušenie autorského práva dvojnásobkom.
Nehovorím, že dvojnásobná kompenzácia ako taká nemá žiadne miesto v právnom poriadku (pozri rozsiahle dielo prof. Dreiera: Kompensation und Prävention), ale že takýto mechanizmus nie je vhodný. A áno ide o mechanizmus prebraný bez kritického zamyslenia z ČR. Ustanovenie § 56 ods. 1 písm. g) tak bude špeciálnym ustanovení k § 458a ObčZ.
Najvtipnejšie na celej novele je, že verejnosti bola predaná ako novela o novinách, pričom v tomto smere sa nič nezmenilo. Všetko je po starom. Noviny boli a sú chránené ako autorské dielo naďalej. Na pobavenie preto citujem z agentúrnej správy:
Novela posilňuje autorskú ochranu tvorcov novín. Ak je v novinách aspoň jeden príspevok, na ktorý sa vzťahuje ochrana autorského diela, celé noviny sa budú považovať za súborné dielo podobne, ako je tomu dnes v prípade časopisov. Agentúry, ktoré monitorujú novinové správy a ďalej ich predávajú, preto budú od termínu účinnosti novely potrebovať na takúto činnosť súhlas vydavateľa novín. Keď ho získajú, budú môcť na trhu umiestňovať svoje produkty rovnako ako doteraz.
[1] Pozri Husovec, M. Verejný záujem v autorskom práve. Výnimky a obmedzenia, reštriktívne? In Právny obzor č. 5/2013 . Dostupné tu.
Značky: .cz ( 5 ), liability of ISPs ( 2 ), Martin Husovec, personality rights ( 7 )
Značky: .sk ( 10 ), collecting societies, copyright ( 32 ), enforcement ( 3 ), exceptions and limitations, Martin Husovec, subject matter ( 4 )
Martin Husovec 5:24 am dňa August 10, 2013	Trvalý odkaz | Odpovedať
Značky: copyright ( 32 ), file sharing, inovation, Martin Husovec
Na Lupa.cz vyšiel môj komentár k pripravovanej žalobe proti Ulož.to.
Minulý týždeň sa na iHned.cz objavila informácia, že český nahrávací priemysel stratil s Ulož.to trpezlivosť. Tento krok je zrejme výsledkom frustrácie, ktorú nie tak dávno na Lupe opisoval pán Srstka z Dilie, ktorý sa vtedy sťažoval na neriešiteľnosť situácie vymáhania autorských práv na Internete. Iste, mnoho frustrácie majiteľov práv možno ľudsky chápať. Ak však pripravovaný súdny spor nie je skôr výsledkom tlaku koalície novej konkurencie Ulož.to (napr. typu Spotify alebo Pandora), ale len ventilovaním frustrácie z jednej služby, pôjde o vyhodené peniaze, hoci aj spor majitelia práv vyhrajú.
Celý článok je tu – na Lupa.cz. Feedback je vítaný.

References: súd 
 § 44
 § 48
 § 56
 § 56
 § 458